钦定古今图书集成/明伦汇编/官常典/第088卷 > 蒋王恽
## 钦定古今图书集成/明伦汇编/官常典/第088卷 > 蒋王恽

按《唐书》本传：“蒋王恽，始王郯，又徙王蒋，拜安州都督，
赐实封千户。永徽三年，徙梁州。恽造器物服玩，多至
四百车，所经州县，骚然护送，为有司劾奏，诏贷不问。
上元中，迁箕州剌史。录事参军张君彻诬告恽反，诏
使者按验，恽惶惧自杀。高宗知其枉，斩君彻。赠恽司
空、荆州大都督，陪葬昭陵。三子：炜、煌、休、道。炜初王汝”
南郡，恽薨，遂嗣王，为武后所害。神龙初，以嫡孙绍宗
为嗣蒋王。薨，子钦福嗣，为率更令，煌封蔡国公。孙之
芳，有令誉，安禄山奏为范阳司马。禄山反，自拔归京
师。历工部侍郎、太子右庶子。广德初，诏兼御史大夫，
使吐蕃，被留二岁乃得归。拜礼部尚书，改太子宾客。
休道子琚，神龙初封嗣赵王，开元中改王中山。